АҞӘА, рашәара 8 - Sputnik. Атәылауаа риммунтә статус аилкааразы рашәара 7 аахыс ареспубликаҿы аусура иалагеит аԥсуа-аурыс программа ҳәа аанацҳауеит Агәабзиарахьчара аминистрра апресс-маҵзура.
Аусбарҭа апресс-маҵзура адыррала ацәеижьҿагылақәа рышьақәыргыларазы анализқәа рыҭара ҟалоит:
- араионтә поликлиника – Аҟәа, Абазақәа рымҩа
- ақалақьтә поликлиника №3 афилиал – Синоп
- ахәыҷтәы поликлиника - 1 - 15 шықәса зхыҵуа рзы
- араионтә хәышәтәырҭақәа – Гал, Очамчыра, Тҟәарчал, Гәылрыԥшь
- асанитар-епидемиологиатә маҵзура – Гагра араион
- Гәдоуҭа араион аҿы аус ауеит амобилтә бригада.
Атәылауаҩ ииммуннтә статус аилкаара ишьақәнаргылоит Аԥсны бжьаратәла COVID-19 ахь ацәеижьҿагыла рымоу. Зынӡа хнызқь анализ мҩаԥгахоит.
Анализқәа хәыда-ԥсадоуп.